stanford-oval/wikipedia huggingface dataset:
Badrakhyn Odonchimeg

| Mitalit> Maa:   Mongolia.Naispaini.MM-kilpailut  | Mitalit> Maa:   Mongolia.Naispaini.MM-kilpailut  | Mitalit> Maa:   Mongolia.Naispaini.MM-kilpailut  | Maa:   Mongolia> Naispaini. |
| --- | --- | --- | --- |
|  Pronssia | Herning 2009 | 67 kg |  |
| Aasian kisat  | Aasian kisat  | Aasian kisat  |  |
|  Pronssia | Doha 2006 | 63 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Jeju 2008 | 63 kg |  |
|  Pronssia | Biškek 2007 | 63 kg |  |
|  Pronssia | Pattaya 2009 | 67 kg |  |
|  Pronssia | Taškent 2011 | 72 kg |  |
Badrakhyn Odonchimeg (mong. Бадрахын Одончимэг, s. 12. lokakuuta 1981 Bayantsogt) on mongolialainen naispainija. Hän on voittanut urallaan yhden pronssimitalin MM-kilpailuista ja Aasian kisoista sekä neljä mitalia Aasian-mestaruuskilpailuista. Odonchimeg on osallistunut kesäolympialaisiin kerran, Pekingissä 2008, missä hän sijoittui kymmenenneksi alle 63-kiloisten sarjassa.
Bad Boys Blue

John McInerney
Bad Boys Blue on Kölnistä, Saksasta lähtöisin oleva kansainvälinen popyhtye, jonka perustivat saksalainen tuottaja Tony Hendrik sekä hänen sanoittajavaimonsa Karin van Haaren (ent. Hartmann) vuonna 1984. Yhtyeen musiikkityyli oli alkuvuosina lähellä huippusuosioon nousseen saksalaisduon Modern Talkingin musiikkia.
Alkuperäiseen kokoonpanoon kuuluivat Andrew Freddie Thomas (25. toukokuuta 1946 San Francisco, Yhdysvallat – 27. heinäkuuta 2009 Köln, Saksa), John Edward McInerney (s. 7. syyskuuta 1957 Liverpool) ja Trevor Oliver Taylor (s. 11. tammikuuta 1958 Jamaika – 19. tammikuuta 2008).
Yhtyeen ensimmäinen single "L.O.V.E. in my car" ei saavuttanut suurempaa suosiota, mutta toinen single, "You're a woman" oli välittömästi iso menestys Keski-Euroopassa ja Skandinaviassa. Sitä seurasi samanlaista reseptiä hyödyntäneiden kappaleiden hittiputki: "Pretty Young Girl", "I Wanna Hear Your Heartbeat (Sunday Girl)", "Come Back and Stay", "A World Without You (Michelle)", "Don't Walk Away Suzanne", "Queen of Hearts", "House of Silence" ja "Save Your Love".
Yhtyeen ensimmäinen albumi oli vuonna 1985 julkaistu Hot Girls, Bad Boys. He julkaisivat aina vuoteen 1994 saakka yhden albumin vuodessa, jonka jälkeen seurasi muutaman vuoden mittainen hiljaisempi vaihe. Kun Modern Talking teki kauan odotetun comebackin, lähti myös Bad Boys Blue julkaisemaan uusia versioita vanhoista hiteistään. Vuonna 1998 julkaistiin comeback-albumi nimeltään Back.
1990-luvun alussa Bad Boys Blue oli erittäin suosittu myös Suomessa, jossa yhtye keikkailikin useita kertoja.
Vuosien saatossa yhtye on kokenut useita kokoonpanomuutoksia. Vuoteen 1989 mennessä Bad Boys Blue oli julkaissut kaikkiaan neljä pitkäsoittoa, jonka jälkeen Trevor Taylor päätti jättää yhtyeen. Hänet korvasi Trevor Bannister (s. 5. elokuuta 1965 Grimsby,) joka puolestaan jätti yhtyeen Kiss-albumin ilmestymisen jälkeen vuonna 1993. Andrew ja John esiintyivät kahdestaan To Blue Horizons -albumilla, kunnes vuonna 1995 mukaan liittyi Mo Russell (s. 15. maaliskuuta 1956 Aruba). Vuonna 1999 ...Continued-albumin ilmestymisen jälkeen Mo lähti yhtyeestä. Hänen tilalleen otettiin Kevin McCoy. Hän ehti esiintyä kahdella seuraavalla albumilla, Follow The Light ja Tonite, joiden jälkeen oli hänen vuoronsa siirtyä sivuun yhtyeestä.
Tämän jälkeen John ja Andrew jatkoivat jälleen duona vuoteen 2005 saakka, jolloin heillä tuli erimielisyyksiä, jotka päätyivät duon eroon.
Jo julkaisi uuden albumin Heart & Soul vuonna 2008. Levyn digitaalinen julkaisu tapahtui 15. toukokuuta 2008. Suomen julkaisu tapahtui 15. lokakuuta 2008.
John McInerneyn ja kahden naislaulajan Bad Boys Blue-kokoonpano julkaisi vuonna 2020 levyn Tears Turning To Ice.
Studioalbumit

Hot Girls, Bad Boys (1985)
Heart Beat (1986)
Love Is No Crime (1987)
My Blue World (1988)
The Fifth (1989)
Game of Love (1990)
House of Silence (1991)
Totally (1992)
Kiss (1993)
To Blue Horizons (1994)
Bang Bang Bang (1996)
Back (1998)
...Continued (1999)
Follow the Light (1999)
Tonite (2000)
Around the World (2003)
Heart & Soul (2008)
25 (The 25th Anniversary Album) (2010)
30 (2015)
Heart & Soul (Recharged) (2018)
Tears Turning To Ice (2020)
Aiheesta muualla

Badboysblue.info
Bad Boys Blue Myspacessa (englanniksi)
Aspach (bei Backnang)

| Aspach (bei Backnang) |
| --- | --- |

 vaakuna
 Aspach (bei Backnang)
 Koordinaatit: 48°58′N, 9°24′E 
Valtio:  Saksa
Osavaltio:  Baden-Württemberg
Piirikunta:  Rems-Murr-Kreis
Pinta-ala:  
 – Kokonaispinta-ala:  35,46 km²
Korkeus:  295 m
Väkiluku (30.6.2022):  8 286
 – Väestötiheys:  234 as./km²
Postinumero:  71546, 71579
Suuntanumero(t):  07148, 07191
 
 www.aspach.de 
Infobox OKVirheellinen NIMI-arvo: 
Aspach on kunta Rems-Murr-Kreisin piirikunnassa Baden-Württembergin osavaltiossa lounaisessa Saksassa. Se sijaitsee noin 30 kilometriä Stuttgartista koilliseen. Kesäkuun 2022 lopussa kunnassa oli 8 286 asukasta.
Maantiede

Aspach sijaitsee osavaltionsa pohjoisosassa Löwensteinin vuorimaalla. Kunnan matalimmat alueet ovat 254 metriä merenpinnan yläpuolella, korkeimmat puolestaan 516 metriä mpy. Aspachin keskustaa ympäröi laaja viljelysalue, kunnan pohjoisosa on metsämaata. Aspach, kuten koko Rems-Murr-Kreis, on osa Stuttgartin suurkaupunkialuetta, jolla asuu kolmisen miljoona ihmistä.
Backnangin kaupunki sijaitsee Aspachin kaakkoispuolella. Rems-Murr-Kreisin pääkaupunki Waiblingen sijaitsee puolestaan Aspachin eteläpuolella.
Historia

Aspach perustettiin 1. helmikuuta 1972 seuraavista aiemmin itsenäisistä maalaiskunnista: Allmersbach am Weinberg, Großaspach, Kleinaspach ja Rietenau. Uuden kunnan väkiluku oli perustamisvuotenaan noin 6 400.
Aspachin nykyisistä osa-alueista suurin on Großaspach. Ensimmäiset kirjalliset maininnat Aspachista ovat vuosilta 856–864. Nimen taustana saattaa olla aspe/espe, eli metsähaapa, joka olisi alkuaan tarkoittanut asutusta haapametsässä, Siedlung im/am Espenwald. Pieni ja suuri Aspach, eli Groß- ja Kleinaspach,  täsmentyivät paikannimiksi 1300-luvulla. Großaspachin omistajasuvut vaihtuivat vuosisatojen aikana.
Kleinaspachista varhaisin asiakirjamaininta on vuodelta 1357, jolloin paikkakunta myytiin Württembergin ruhtinaskunnalle. Rietenau mainitaan ensi kerran vuonna 1103 muodossa Rietenowa. Allmersbach am Weinbergista on varhaisin asiakirjamaininta vuodelta 1247. Kleinaspachin tavoin se päätyi Württembergin hallintaan 1357.
Aspachin kirkkoja on muun muassa evankelinen Pfarrkirche St. Juliana, jonka nykyinen ulkoasu on vuodelta 1780. Vanha raatihuone, Das Alte Rathaus, edustaa tyypillistä 1500-luvun ristikkotaloarkkitehtuuria.
Talous

Palveluiden ja pienteollisuuden ohella Aspachissa harjoitetaan maanviljelystä, mukaan luettuna viininviljely. Paikkakunta on sijaintinsa johdosta vahvasti sidoksissa Stuttgartin suurkaupunkialueen talouselämään.
Urheilu

Aspachin jalkapalloseura on 1920 perustettu SG Sonnenhof Großaspach. Se nousi 3:nteen Ligaan kaudella 2013/14.
Kuuluisuuksia

Aspachissa ovat syntyneet muun muassa Mercedes-AMG:n perustaja Hans Werner Aufrecht ja laulaja Vanessa Mai. Paikkakunnalla vaikuttaa myös reininmaalainen iskelmätähti Andrea Berg.
Aiheesta muualla

Kuvia tai muita tiedostoja aiheesta Aspach (bei Backnang) Wikimedia Commonsissa
Kunnan verkkosivut (saksaksi)
Aspach, Baden-Württemberg, Saksa  — Sunrise, Sunset, and Daylength
Aspachin sijainti Rems-Murr-Kreisin piirikunnassa.
Bend of the Boyne

| Brú na Bóinne - Bend of the Boynen arkeologinen kokonaisuus |
| --- | --- |

Maailmanperintökohde
Sijainti:   Irlanti, Meathin kreivikunta  53°41′40.9″N, 6°28′31.8″W
Kriteerit:  I, III, IV
Tunnusnumero:  659
Valintahistoria
Valintavuosi:  1993
 
Hautakumpuja Knowthissa, Bend of the Boynen alueella
Bend of the Boyne  (virheellinen käännös iirinkielisestä nimestä Brú na Bóinne) on tunnettu kivi- ja rautakautisten löytöjen ryhmä Boynejoen mutkassa, Meathin kreivikunnassa Irlannissa noin 40 km Dublinista pohjoiseen. Normannit asuttivat alueen keskiajalla, ja vuonna 1690 siellä käytiin Boynen taistelu.
Alue on laajuudeltaan 780 hehtaaria, ja siihen kuuluu nelisenkymmentä hautakammiota sekä muita rakennelmia. Niillä on ollut taloudellista, yhteiskunnallista ja uskonnollista merkitystä. Merkittävimmät kohteet ovat kolme hautakumpua Newgrange, Knowth ja Dowth. Knowthissa on osia neoliittiseltä ajalta aina normanniajalle, Newgrangen kaikki rakennelmat ovat esihistoriallisia kun taas Dowthissa on esihistoriallisten rakenteiden lisäksi keskiaikainen kirkko ja linnoitus. Bend of the Boyne on Unescon maailmanperintökohde vuodesta 1993.
Boethos

Boethos (m.kreik. Βοηθός tai Βόηθος, lat. Boethus) voi viitata seuraaviin antiikin kreikkalaisiin henkilöihin:
Boethos Sidonlainen (n. 75–10 eaa.), peripateettiseen koulukuntaan kuulunut filosofi
Boethos Sidonlainen (100-luku eaa.), stoalainen filosofi
Boethos (100-luku eaa.), kuvanveistäjä
Boethos, epigrammirunoilija
Boethos, epikurolainen filosofi
Boethos, platonilainen filosofi ja grammaatikko
Ben Goldwasser

| Ben Goldwasser |
| --- | --- |
 Goldwasser esiintymässä Denverissä, Coloradossa vuonna 2010.
Henkilötiedot
Koko nimi:  Benjamin Nicholas Hunter Goldwasser
Syntynyt: 17. joulukuuta 1982 (ikä 41) Mishawaka, Indiana, Yhdysvallat
Ammatti:  muusikko, lauluntekijä
Muusikko
Laulukielet:  englanti
Aktiivisena:  2002–
Tyylilajit:  indie rock, pop, psykedeelinen rock, synthpop
Soittimet:  laulu, kitara, basso, koskettimet, rummut
Yhtyeet:  MGMT
Levy-yhtiöt:  Columbia Records
  [ Muokkaa Wikidatassa ] [ ohje ]  
Benjamin Nicholas ”Ben” Hunter Goldwasser (s. 17. joulukuuta 1982 Mishawaka, Indiana) on yhdysvaltalainen muusikko ja lauluntekijä, joka on MGMT-yhtyeen toinen jäsen. Hän perusti MGMT:n vuonna 2002 yhdessä Andrew VanWyngardenin kanssa.
Diskografia > MGMT

Oracular Spectacular (2007)
Congratulations (2010)
MGMT (2013)
Little Dark Age (2018)
Loss of Life (2024)
Badenin evankelinen maakirkko

| Badenin evankelinen maakirkko |
| --- | --- |

Suuntautuminen:  yhdistynyt kirkko (pitää sisällään sekä luterilaisia että reformoituja)
Johtaja:  maapiispa Jochen Cornelius-Bundschuh
Yhteistyötahoja:  Saksan evankelinen kirkko
Toiminta-alue:  entisen Badenin tasavallan alue
Seurakuntia:  640
Jäseniä:  1 116 079 jäsentä, osuus alueen väestöstä 24,0% (31.12.2019)
Kotisivu:  https://www.ekiba.de/
Infobox OKVirheellinen NIMI-arvo: 
Badenin evankelisen maakirkon toimialue.
Badenin evankelinen maakirkko (saks. Evangelische Landeskirche in Baden) on yksi Saksan evankelisen kirkon jäsenkirkoista. Sen pääpaikka on Karlsruhe.
Kirkolla on 640 seurakuntaa. Vuoden 2019 lopussa kirkolla oli 1 116 079 jäsentä.
Badenin alueella toimii myös Badenin evankelis-luterilainen kirkko (Evangelisch-Lutherische Kirche in Baden), joka on Saksan evankelisen kirkon ulkopuolella toimiva luterilainen vapaakirkko.
Aiheesta muualla

Kirkon kotisivut (saksaksi)
Badenin kulttuuri

Badenin kulttuuri merkitty violetilla.
Badenin kulttuuri oli noin vuosina 3600–2800 eaa. vallinnut kuparikautisen itäisen Keski-Euroopan kulttuuri, joka mitä luultavimmin liittyy indoeurooppalaisiin. Badenin kansa on mahdollisesti itaalisten kansojen ja kelttien edeltäjä. Kulttuurin ihmiset elivät maataloudella. Asutukset olivat yleensä kukkuloilla, mutta yleisimmin linnoittamattomia. Kulttuuriin liittyy savisten vaunumallien löytöjä, mutta jäänteitä oikeista vaunuista ei ole löydetty.
Kulttuuriin liittyi polttamattomia ja polttohautauksia. Kulttuuri rakensi linnoitettuja asumuksia, muun muassa Vucedolin. Kulttuuri levisi Tšekin Moraviaan, Unkariin, Slovakiaan ja itäiseen Itävaltaan. Badenin keramiikkaa, joka levisi kenties kaupan kautta, on löydetty myös Saksasta ja Sveitsistä.
Kulttuuri oli myöhäisen suppilopikarikulttuurin, varhaisen nuorakeraamisen ja palloamforakulttuurin aikalainen ja oli osin samalla alueella palloamforakulttuurin kanssa.
Kulttuuri kehittyi myöhäisestä Lengyelin kulttuurista Karpaattien altaassa.
Kulttuurin vaiheet

| Vaihe | Alaryhmät | Ajoitukset | Löytöpaikat |
| --- | --- | --- | --- |
| Balaton-Lasinya | – | 3700 eaa. cal | – |
| Boleraz | – | 3500 eaa. | Pilismarot |
| Ia | Sturovo | – | Letkès |
| Ib | Nitriansky Hradók | – | Lánycsok, Vysoki breh |
| Ic | Zlkovce | – | Balatonboglár |
Post-Boleraz: –
| varhainen | Fonyod/Tekovsky Hradok | – | – |
| myöhäinen | Červený Hradok/Szeghalom-Dioér | – | – |
| Klassinen Baden | – | 3400 eaa. | – |
| II, III | vanhempi | – | Nevidzany, Viss |
| IV | nuorempi | – | Uny, Chlaba, Ózd |
Bella Heathcote

| Bella Heathcote |
| --- | --- |
 Bella Heathcote San Diegon Comic-Conissa vuonna 2015.
Henkilötiedot
Koko nimi:  Isabella Heathcote
Syntynyt: 27. toukokuuta 1987 (ikä 37) Melbourne, Australia
Ammatti:  näyttelijä, malli
Puoliso:  Richard Stampton (vih. 2019)
Näyttelijä
Aktiivisena:  2008–
Merkittävät roolit:   Neighbours  Dark Shadows  Pride and Prejudice and Zombies  The Neon Demon 
Aiheesta muualla
IMDb 
Elonet
Isabella "Bella" Heathcote (s. 27. toukokuuta 1987 Melbourne) on australialainen näyttelijä ja malli. Hän aloitti näyttelijänuransa vuonna 2008. Seuraavana vuonna hän näytteli sivuosaa saippuasarja Neighboursissa.
Heathcote on näytellyt muun muassa Victoria Wintersiä Tim Burtonin elokuvassa Dark Shadows, Jane Bennettiä kauhukomediaelokuvassa Pride and Prejudice and Zombies, Gigiä Nicolas Winding Refnin jännityselokuvassa The Neon Demon, Nicole Dörmeriä jännityssarjassa The Man in the High Castle, Leila Williamsia draamaelokuvassa Fifty Shades Darker, sekä Olive Byrneä elämäkertaelokuvassa Professor Marston and the Wonder Women.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta | Elokuvat>  |
| --- | --- | --- | --- | --- |
| 2008 | Acolytes | Petra |  |  |
| 2010 | Glenn Owen Dodds | Julie | lyhytelokuva |  |
| 2010 | Kukkula 60 | Marjorie Waddell | kreditoitu nimellä Isabella Heathcote |  |
| 2011 | In Time | Michele Weis |  |  |
| 2012 | Dark Shadows | Maggie Evans / Victoria Winters / Josette du Pres |  |  |
| 2012 | Not Fade Away | Grace Dietz |  |  |
| 2014 | The Rewrite | Karen |  |  |
| 2015 | The Curse of Downers Grove | Chrissie Swanson |  |  |
| 2016 | Pride and Prejudice and Zombies | Jane Bennett |  |  |
| 2016 | The Neon Demon | Gigi |  |  |
| 2017 | Fifty Shades Darker | Leila Williams |  |  |
| 2017 | Professor Marston and the Wonder Women | Olive Byrne |  |  |
| 2020 | Relic | Sam |  |  |
| 2022 | The Moogai | Becky |  |  |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta | Televisiosarjat>  |
| --- | --- | --- | --- | --- |
| 2009 | Neighbours | Amanda Fowler | sivurooli; 8 jaksoa |  |
| 2016–2018 | The Man in the High Castle | Nicole Dörmer | 18 jaksoa |  |
| 2018–2019 | Strange Angel | Susan Parsons | 17 jaksoa |  |
| 2020 | Bloom | nuori Loris |  |  |
| 2020 | Pieces of Her | Andy Oliver | päärooli |  |
Aiheesta muualla

Bella Heathcote Internet Movie Databasessa. (englanniksi)
Bendegúz Bolla

Bendegúz Bolla (s. 22. marraskuuta 1999 Székesfehérvár) on unkarilainen jalkapalloilija, jonka pelipaikka on oikealla laidalla. Hän edustanut kotimaassaan Fehérvária ja on myös pelannut lainalla Siófokissa ja Zalaegerszegissa. Hän on pelannut Unkarin pääsarjassa 55 ottelua ja tehnyt niissä yhden maalin.
Bolla siirtyi Englannin Valioliigassa pelaavaan Wolverhamptoniin kahden miljoonan euron siirtosummalla kesällä 2021. Hän ei kuitenkaan pelannut Wolverhamptonissa otteluakaan vaan oli kaksi kautta lainalla Grasshoppersissa, jossa hän pelasi 63 Sveitsin Superliigan ottelua ja teki kuusi maalia, ja kauden 2023–2024 lainalla saman maan Servettessä, jossa hän pelasi 30 superliigaottelua ja teki viisi maalia. Hän siirtyy kesällä 2024 itävaltalaisseura Rapid Wieniin.
Bolla pelasi Unkarin alle 18-, alle 19- ja alle 21-vuotiaiden maajoukkueissa. Alle 21-vuotiaiden Euroopan-mestaruuskilpailuissa 2021 hän oli joukkueen kapteeni ja teki Unkarin maalin sen hävitessä viimeisen alkulohko-ottelunsa Alankomaille 1–6. Bolla pelasi Unkarin A-maajoukkueessa kaksi ensimmäistä otteluaan kesäkuussa 2021 ystävyysotteluissa Kyprosta ja Irlantia vastaan. Hän kuului Unkarin joukkueeseen vuodelle 2021 siirretyissä EM-kilpailuissa, muttei päässyt pelaamaan. Kaikkiaan hän on kesäkuun 2024 puoliväliin mennessä pelannut 18 A-maaottelua.
Boss Bitch

| ”Boss Bitch” Doja Cat |
| --- | --- | --- |

Singlen tiedot
 Albumilta: Birds of Prey: The Album
 Äänitetty : 2019
 Julkaistu: 24. tammikuuta 2020
 Formaatti: digitaalinen lataus, suoratoisto
 Tuottaja(t): Imad Royal, Sky Adams
 Tyylilaji: house
 Kesto: 02.14
 Levy-yhtiö: Kemosabe Records, RCA Records
Doja Catin muut singlet
| ”Cyber Sex” 2019 | ”Boss Bitch” 2020 | ”Say So” 2020 |
Boss Bitch on yhdysvaltalaisen laulaja-räppäri Doja Catin musiikkikappale. Sen julkaisivat Kemosabe Records ja RCA Records digitaalisesti ladattavana ja suoratoistettavana singlenä vuonna 2020 ensi-iltansa saaneen elokuvan Birds of Prey soundtrack-levyltä 24. tammikuuta 2020. Kappaleen ovat sanoittaneet Doja Cat, Ashton Casey, sekä sen tuottajat Imad Royal ja Sky Adams. Kappaleen musiikkivideo julkaistiin Doja Catin YouTube-kanavalla 23. tammikuuta 2020.
"Boss Bitch" oli kaupallisesti kohtalainen menestys, sen päästyä singlelistan kymmenen parhaan joukkoon Irlannissa, Suomessa, Tšekissä ja Virossa sekä kahdenkymmenen parhaan joukkoon Australiassa, Islannissa, Latviassa, Liettuassa, Slovakiassa ja Unkarissa. Lisäksi se on myynyt kultaa Brasiliassa.
Käännös suomeksi
Badenin evankelis-luterilainen kirkko

| Badenin evankelis-luterilainen kirkko |
| --- | --- |
Suuntautuminen:  Luterilainen
Johtaja:  Superintendentti Christian Bereuther
Yhteistyötahoja:  Luterilainen maailmanliitto
Toiminta-alue:  Saksan Baden
Jäseniä:  2 890
Kotisivu:  https://elkib.de/
Infobox OKVirheellinen NIMI-arvo: 
Badenin evankelis-luterilainen kirkko on luterilainen kirkkokunta Saksan Badenin alueella. Sillä on 2 890 jäsentä. Se on Luterilaisen maailmanliiton jäsen.
Aiheesta muualla

Kirkon kotisivut
Blitzkrieg Bop

| ”Blitzkrieg Bop” The Ramones |
| --- | --- | --- |

Singlen tiedot
 Albumilta: Ramones
 B-puoli: ”Havana Affair”
 Äänitetty : helmikuu 1976
 Julkaistu: huhtikuu 1976
 Formaatti: 7” vinyyli
 Tekijä(t): Tommy Ramone, Dee Dee Ramone
 Tuottaja(t): Craig Leon
 Tyylilaji: punk rock
 Kesto: 02.10
 Levy-yhtiö: Sire Records
The Ramonesin muut singlet
|   | ”Blitzkrieg Bop” 1976 | ”53rd & 3rd” 1976 |
Blitzkrieg Bop on yhdysvaltalaisen punk-yhtye Ramonesin vuonna 1976 julkaistun Ramones-albumin kappale. Se on julkaistu myös singlenä. Se julkaistiin esimerkiksi keväällä 1976 Yhdysvalloissa ja kesäkuussa 1976 Englannissa. Debyyttialbumi ilmestyi 23.4.1976.
”Blitzkrieg Bop” on yhtyeen tunnetuimpia kappaleita ja se muistetaan usein alkuhuudostaan ”Hey, ho, let’s go!” ja yksinkertaisesta kolmen soinnun kitarakuviosta. Alkuperäisessä versiossa kitara on panoroitu Beatles-tyylisesti kokonaan oikealle puolelle. Tommy Ramone kertoo kertosäkeen synnystä Jari-Pekka Laitio-Ramonen kolmannessa kirjassa, Ramones: Soundtrack Of Our Lives: ”Kertosäe tuli vain mieleeni, kun kävelin ruokakaupasta kotiin. Kertosäe pohjautuu Rufus Thomasin ’Walking The Dog’ -kappaleen kohtaan ’High Hose nipped her toes’.”
”Blitzkrieg Bop” on esiintynyt myös monessa videopelissä, muun muassa Tony Hawk's Pro Skater 3:ssa, NHL 11:ssa ja soitettavana Rock Band -pelissä ja Rocksmith 2014 -pelissä.
”Blitzkrieg Bop” on levytetty suomenkielisillä sanoilla ainakin kahdesti: Dead End 5 nimellä ”James Dean Pop” (1977) ja Ne Luumäet nimellä ”Lumiukko Bop” (1986).
Aiheesta muualla

Blitzkrieg Bop discogs.com -sivustolla.
Bam

Bam tai BAM voi tarkoittaa seuraavia asioita:
Paikat

Bam, kaupunki Iranissa
Bam, provinssi Burkina Fasossa
Bam, järvi Burkina Fasossa.
Henkilöt

Bam Margera, yhdysvaltalainen mediapersoona
Muut

BAM, keraaminen seos
BAM, suomalainen dokumenttielokuva
Lyhenteenä

Baikalin–Amurin rata, ven. Baikalo-Amurskaja magistral (BAM), rautatie Venäjällä
Bambaran kielen ISO 639 -koodi
Battle Mountainin lentokentän IATA-koodi, lentokenttä Battle Mountainissa Nevadassa
Berkeleyn taidemuseo, Berkeleyssä, Kaliforniassa
Bosnia ja Hertsegovinan rahayksikön ISO 4217 -tunnus
Brooklyn Academy of Music
Bonnier Amigo Music Group, ruotsalainen levy-yhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bam”, voi hakea sivunnimihaulla, laajalla sivunnimihaulla tai tekstihaulla.
Beaumarisin linna

| Beaumarisin linna |
| --- | --- |
 Ilmakuva
Sijainti:  Anglesey, Wales, Yhdistynyt kuningaskunta
Koordinaatit:  53°15′53.28″N, 4°5′22.92″W
Rakennustyyppi:  linna
Suunnittelija:  James of St. George
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Beaumarisin linna (kymriksi Castell Biwmares; engl. Beaumaris Castle) on Beaumarisin pikkukaupungissa Angleseyn saarella Walesin pohjoisosassa sijaitseva linna, jonka rakennutti Englannin kuningas Edvard I osana mittavaa rakennusohjelmaansa. Linna merkittiin Unescon maailmanperintöluetteloon vuonna 1986, koska sitä pidetään yhtenä Euroopan hienoimmista esimerkeistä 1200- ja 1300-lukujen arkkitehtuurista.
Puolustusrakenteet

Linna oli rakennettu tasaiseen maastoon, ja ensimmäisenä oli 5,5 metriä leveä vallihauta, sitten noin 4,5 metriä paksu ja 8,2 metriä korkea, ulkomuuri joka on kahdeksankulmainen. Siinä on torneja, joiden seinissä on ampuma-aukkoja. Jos mahdollinen hyökkääjä pystyisi läpäisemään ulkomuurin, se olisi sisemmän osaston jousiampujien tulituksen kohteena miltei vailla suojaa. Ulkomuurien sisällä sisemmän linnan muurit ovat noin 4,9 metriä paksut ja noin 13 metriä korkeat. Kulmissa on tornit ja keskellä muuria myös itä- ja länsipuolella D:n muotoiset tornit. Etelä- ja pohjoispuolilla on kaksoistornimaiset porttirakennukset. Niihin oli suunniteltu sviittejä, mutta nämä kuninkaalliset asunnot jäivät toteuttamatta. Etelänpuoleisesta portista oli pääsy merelle asti, ja sinne pystyivät laivat tuomaan suoraan portille täydennystä varastoihin.
Arkkitehtuuri

Suunnittelijana oli mestari James St. George, ja hänen Beaumarisin linnaa alettiin rakentaa 1295, sitä rakennettiin vuoteen 1330 asti, eikä se tullut valmiiksi 35 vuoden rakentamisen jälkeen. Tosin työt olivat 1300-1306 keskeytettynä. Puolustusrakennelmat saatiin pääosin valmiiksi, mutta edellä mainitut sviitit eivät koskaan valmistuneet. Englannin sisällissodassa saaren syrjäinen sijainti tarkoitti sitä ei ole osallistunut sotaan ennen kuin 1646 ja siitä tuli yksi viimeisistä rannikon paikoista, jonka kautta kuninkaalla olisi voinut olla toivoa tuoda irlantilaisjoukkoja. Kuitenkin se lopuksi antautui parlamentille 1648.
Kuvia

Linnan pohjapiirustus
Aiheesta muualla

Wikimedia Commonsissa on kuvia tai muita tiedostoja aiheesta .
Beaumaris Castle
CADW: Beaumaris Castle (Arkistoitu – Internet Archive)
History extra: Beaumaris Castle, Anglesey
Beaumaris Castle: History, Facts & Location
Borysthenes

Borysthenes (m.kreik. Βορυσθένης, Borysthenēs, myös Βοροσθένις, Borosthenis) voi viitata seuraaviin:
Dnepr, joki nykyisessä Ukrainassa, antiikin Borysthenes eli Danapris Skyytiassa
Berezan, saari nykyisessä Ukrainassa Dnepr-joen suulla, antiikin Borysthenes Skyytiassa
Olbia eli Borysthenes, antiikin aikainen kaupunki Skyytiassa
Borysthenes, Borysthenes-jokeen liitetty hahmo kreikkalaisessa mytologiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Borysthenes”, voi hakea sivunnimihaulla, laajalla sivunnimihaulla tai tekstihaulla.
Berijev Be-12

Berijev Be-12
Berijev Be-12 Tšaika (ven. Бериев Бе-12 «Чайка», ”Lokki”, NATO-raportointinimi: Mail)  on neuvostoliittolaisvalmisteinen potkuriturbiinikäyttöinen amfibiolentokone. Se on suunniteltu merivalvonta- ja sukellusvenetorjuntakoneeksi.